****

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Szente Kálmán**  **Polgármester** | **2020. március** | **/2020.** |

***Ügyintéző neve:*** *Johnné Toldi Tímea*

***Az előkészítésben résztvevők megnevezése****:*

***Ügyirat jellege****: előterjesztés*

***Elfogadásához szükséges szavazati arány****: minősített többség*

***Törvényességi szempontból ellenőrizte****: Dr. Beregszászi Márk jegyző*

***Tárgy****: A Solymár, belterület, 4071/1, 4071/3, 4072/2 és 4073 hrsz. alatt felvett ingatlanok értékesítése*

**Tisztelt Képviselő-testület!**

A T. Képviselő-testület a 4/2020. (I. 29.) számú határozatában döntött arról, hogy értékesíteni kívánja a Solymár, belterület 4071/1, 4071/3, 4072/2 és 4073 hrsz. alatt felvett, önkormányzati tulajdonban lévő ingatlanokat.

A képen szöveg, térkép látható

Automatikusan generált leírás

A négy telek világos zöld keretben

Az árverés előkészítéséhez szükséges két értékbecslést a Hivatal elkészíttette.

A Liquid 2008 Vagyonértékelő Szakiroda az ingatlanok piaci-forgalmi értékét az alábbiak szerint határozta meg.

4071/1 hrsz. nettó 33.900.000,- Ft+ÁFA,

4071/3 hrsz. nettó 74.300.000,- Ft+ÁFA,

4072/2 hrsz. nettó 30.200.000,- Ft+ÁFA,

4073 hrsz. nettó 117.300.000,- Ft+ÁFA,

Az Immobile Expert Vagyonértékelő Bt. az ingatlanok aktuális piaci értékét az alábbiak szerint határozat meg.

4071/1 hrsz. nettó 40.900.000,- Ft+ÁFA,

4071/3 hrsz. nettó 66.300.000,- Ft+ÁFA,

4072/2 hrsz. nettó 27.500.000,- Ft+ÁFA,

4073 hrsz. nettó 98.400.000,- Ft+ÁFA,

Az önkormányzat a kereskedelmi beruházással összefüggésben a 4071/1, 4071/3, 4072/2, 4073 hrsz. alatti ingatlanok értékesítésére előszerződést kötött az Auchan Magyarország Kft-vel (továbbiakban „Auchan”) és az Auchan az ingatlanok előszerződés szerinti vételárát kifizette az önkormányzat részére. Az ingatlanokat végül az Auchan nem használta fel a beruházáshoz, így végleges adásvételi szerződés nem jött létre. Az ingatlanok rendezésére irányuló egyeztetések eredményeként az Auchan hozzájárult az ingatlanok értékesítéséhez akképpen, hogy az előzményekre tekintettel az értékesítésből befolyt összeg előszerződésben meghatározott részére az Auchan jogosult, a fennmaradó (az előszerződés szerint az önkormányzat részére kifizetett és az aktuális értékesítés szerinti vételár különbözete) vételár lesz az önkormányzaté.

A vagyonrendeletben foglaltak szerint pályázat kiírásáról kell dönteni.

Kérem a T. Képviselő-testületet, hogy az előterjesztést megvitatni szíveskedjen.

|  |  |
| --- | --- |
|  | **Dr. Szente Kálmán**  Polgármester |

**HATÁROZATI JAVASLAT:** …/2020-H igen/ nem/ tartózkodott

Solymár Nagyközség Önkormányzatának Képviselő-testülete az önkormányzati tulajdonú

1. 4071/1 hrsz. alatti, 2673 m2 területű, kivett beépítetlen megnevezésű ingatlant nettó …………….Ft + ÁFA,
2. a 4071/3 hrsz. alatt felvett, 6140 m2 területű, kivett beépítetlen megnevezésű ingatlant nettó ……….. Ft + ÁFA,
3. a 4072/2 hrsz. alatt felvett, 2251 m2 területű, kivett beépítetlen megnevezésű ingatlant nettó ……………. Ft + ÁFA, valamint
4. a 4073 hrsz. alatt felvett, 9459 m2 területű, kivett beépítetlen megnevezésű ingatlan nettó ………………. Ft + ÁFA kikiáltási áron értékesítésre felajánlja.

A képviselő-testület felhatalmazza a polgármestert, hogy az ingatlanok értékesítésére vonatkozó pályázatot a vagyonrendeletben foglaltaknak megfelelően írja ki, valamint az adásvételi szerződéseket a győztes pályázóval írja alá. Az ingatlanok eladásából befolyó vételár önkormányzatot illető részét a Solymári Telepüzemeltetési Kft. telephelyének megépítésére kell fordítani.

**Felelős**: polgármester

**Határidő:** rendeletben foglaltak szerint