

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Szente Kálmán polgármester** | **2020.** | **/2020.** |

***Ügyintéző neve:*** *Johnné Toldi Tímea*

***Az előkészítésben résztvevők megnevezése****:*

***Ügyirat jellege****: előterjesztés*

***Elfogadásához szükséges szavazati arány****: minősített többség*

***Törvényességi szempontból ellenőrizte****: Dr. Beregszászi Márk*

***Tárgy****: Solymár, 3590/8 hrsz. alatt lévő ingatlan vételi kérelme*

**Tisztelt Képviselő-testület!**

Gabri Sándor vételi szándékát jelezte a Solymár, zártkert, 3590/8 hrsz. alatt felvett 1114 m2 területű, zártkerti művelés alól kivett terület megnevezésű, önkormányzati tulajdonban lévő ingatlanra. Az érintett ingatlan a Hold utcában, kertes mezőgazdasági övezetben van.

Az ingatlanvásárlással a kérelmező a saját tulajdonában lévő 3590/2 hrsz. alatt felvett ingatlan területének bővítését kívánja elérni. Mivel a két telek – a telekalakítási szabályokban rögzített alakforma miatt – nem vonható össze, a telkek csak használat szerint lesznek egybevonva, továbbra is két külön hrsz. alatt lesznek nyilvántartva.



A Képviselő-testület 91/2019. (VII. 4.) számú határozata értelmében, az önkormányzati tulajdonú ingatlanok értékesítése esetén két független értékbecslő szakvéleménye alapján határozza meg az ingatlanok értékét.

Kérem a T. Képviselő-testületet, hogy az előterjesztést megvitatni szíveskedjen.

|  |  |
| --- | --- |
|  | **Dr. Szente Kálmán**  polgármester |

**HATÁROZATI JAVASLAT:** …/2020-H igen/ nem/ tartózkodott

Solymár Nagyközség Önkormányzatának Képviselő-testülete támogatja/ nem támogatja Solymár, zártkert 3590/8 hrsz. alatt felvett 1114 m2 területű, kivett zártkerti művelés alól kivett terület megnevezésű, önkormányzati tulajdonban lévő ingatlan értékesítését.

A Képviselő-testület felhatalmazza a polgármestert, hogy két értékbecslő által készített szakvéleményt kérjen be az ingatlan kikiáltási árának meghatározására.

**Felelős**: polgármester

**Határidő:** rendeletben foglaltak szerint