

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Szente Kálmán polgármester** | **2020.** | **/2020.** |

***Ügyintéző neve:*** *Johnné Toldi Tímea*

***Az előkészítésben résztvevők megnevezése****:*

***Ügyirat jellege****: előterjesztés*

***Elfogadásához szükséges szavazati arány****: minősített többség*


***Törvényességi szempontból ellenőrizte****: Dr. Beregszászi Márk*

***Tárgy: Az önkormányzati tulajdonú Solymár, 4065 és 4066 hrsz. alatti ingatlanok telekalakítása***

**Tisztelt Képviselő-testület!**

Az önkormányzati tulajdonban lévő Solymár, belterület 4065 hrsz. alatt felvett kivett, beépítetlen terület megnevezésű 1381 m2 térmértékű, valamint a Solymár, belterület 4066 hrsz. alatt felvett, kivett beépítetlen terület megnevezésű 1523 m2 térmértékű ingatlanok a tavalyi évben több alkalommal kerültek együttes árverési kiírásra, de pályázat nem érkezett rájuk.

Az érintett ingatlanok az Auchan alatti „iparterületen” kereskedelmi, szolgáltató övezetben vannak.



Az ingatlanok egyenként cca. 10 m szélességűek, önálló beépítésükre nincs mód.

A pályázatok során a két ingatlan egyidejű értékesítésével próbáltuk ezt a problémát orvosolni, de a telkek összevonása – az építésügyi jogszabályok szerinti beépítés biztosítása – folytán nagyobb esély van az ingatlanok árverés útján történő értékesítésére.

Kérem T. Képviselő-testületet, hogy az előterjesztést megvitatni szíveskedjen.

|  |  |
| --- | --- |
|  | **Dr. Szente Kálmán**  polgármester |

**HATÁROZATI JAVASLAT: …/2018-H igen/ nem/ tartózkodott**

Solymár Nagyközség Önkormányzatának Képviselő-testülete úgy dönt, hogy az önkormányzati tulajdonú 4065 hrsz. alatti, kivett, beépítetlen terület megnevezésű 1381 m2 és a 4066 hrsz. alatti kivett beépítetlen terület megnevezésű 1523 m2 területű ingatlanok telek összevonását jóváhagyja.

Felkéri a polgármestert a változási vázrajzok elkészítésének megrendelésére, valamint – a jogerős telekalakítási engedély kiadását követően – az ingatlan-nyilvántartási változás Budakörnyéki Járási Földhivatalnál történő bejegyzésére.

**Felelős**:

**Határidő:**