

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Szente Kálmán polgármester** | **2020.** | **/2020.** |

***Ügyintéző neve:*** *Johnné Toldi Tímea*

***Az előkészítésben résztvevők megnevezése****:*

***Ügyirat jellege****: előterjesztés*

***Elfogadásához szükséges szavazati arány****: egyszerű többség*

***Törvényességi szempontból ellenőrizte****: Dr. Beregszászi Márk*

**Tárgy**: Némethné Kepka Andrea területrendezés iránti kérelme (Solymár, 3230/8 hrsz.)

**Tisztelt Képviselő-testület!**

Némethné Kepka Andrea a Solymár, Panoráma utca 834/7 hrsz. alatt felvett ingatlan tulajdonosa azzal a kérelemmel fordult az önkormányzathoz, hogy az ingatlana előtt lévő – már korábban birtokba vett – 3230/8 hrsz. alatt felvett 80 m2 területű, kivett közterület megnevezésű ingatlanból 10 m2 területet megvásárolhasson.

Kérelmező tulajdonában lévő ingatlan korábban 611 m2 területű volt, a vele párhuzamosan elhelyezkedő 847 hrsz. alatt felvett ingatlan (Magyar Állam tulajdona) pedig 527 m2 területű.

A Szellő utca megnyitása mindkét ingatlant érintette, a 834/7 hrsz. alatt felvett ingatlan tekintetében 36 m2 területvesztést jelentett volna, a 847 hrsz. alatt felvett ingatlan tekintetében pedig 31 m2-t. Az ingatlantulajdonosok az ingatlanjaikat összevonták, majd keresztirányban megosztották, de az újonnan kialakult ingatlanok területvesztesége nem volt arányos, mivel a kérelmező tulajdonában lévő ingatlan 611 m2-ről lecsökkent 505 m2-re, míg a szomszédos ingatlan területe 527m2-ről 566 m2-re emelkedett.

Fentiekre való hivatkozással a területek korrigálására elindult egy eljárás, de az ingatlan-nyilvántartás ma is az aránytalan adatokat tartalmazza.

Összegezve tehát, a 834/7 hrsz. alatt felvett ingatlan területére irányuló korrigálás az alábbi számítások alapján 10 m2 terület megvásárlást jelent.

* területcsökkenés 106 m2 – túlhasználatból eredő terület 80 m2 = 26 m2
* eredetileg 36 m2 területet kellett volna leadnia, így a 36 m2-26 m2 = **10 m2**

A 10 m2 terület eltérést a Budai Járási és Városi Földhivatal 1983-ban írásban is megerősítette (melléklet).

Kérem a T. Képviselő-testületet, hogy az előterjesztést megvitatni szíveskedjen.

|  |  |
| --- | --- |
|  | **Dr. Szente Kálmán**  polgármester |

**HATÁROZATI JAVASLAT:** …/2020-H igen/ nem/ tartózkodott

Solymár Nagyközség Önkormányzatának Képviselő-testülete támogatja Némethné Kepka Andrea ingatlan vételi kérelmét.

Az önkormányzat tulajdonában lévő Solymár, 3230/8 hrsz. alatti, kivett közterület megnevezésű 80 m2 nagyságú ingatlan közterületi besorolását kivett, beépítetlen területre és forgalomképtelen vagyon jellegét forgalomképesre módosítja. Ezt követően az ingatlant kérelmező részére értékesíti.

Tekintettel a Budakörnyéki Földhivatal 1102/1983. számú, 1983. október 5-én kelt döntésére, kérelmezőnek 10 m2 nagyságú területet kell kifizetnie.

Felhatalmazza a Polgármestert, hogy a területrendezésre vonatkozó adásvételi szerződést aláírja. Az értékesítésre a Képviselő-testület 143/2018. (XI. 28.) számú határozatában foglaltak az irányadók.

**Felelős**: Polgármester

**Határidő:** értelemszerűen