****

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Szente Kálmán polgármester** | **2020.** | **/2020.** |

***Ügyintéző neve:*** *Johnné Toldi Tímea*

***Ügyirat jellege****: előterjesztés*

***Elfogadásához szükséges szavazati arány****: minősített többség*

***Törvényességi szempontból ellenőrizte****: dr. Beregszászi Márk*

***Tárgy****: Az önkormányzati tulajdonú ingatlanok értékesítése ingatlaniroda közvetítésével*

**Tisztelt Képviselő-testület!**

Az önkormányzat a 2020. évi költségvetésében foglalt kötelezettségvállalások finanszírozása érdekében több ingatlan értékesítéséről is döntött.

2019. évben az önkormányzati tulajdonú ingatlanokra kiírt pályázatok esetében kizárólagos értékesítésre vonatkozó szerződést kötöttünk az Otthon Centrum solymári irodájával.

Az idei évben két ingatlanirodával (Otthon Centrum Ingatlaniroda, Immo1 Ingatlaniroda) is tárgyalást folytattunk a szélesebb körben történő értékesítésre való tekintettel, melynek eredményeként az Immo1 Ingatlaniroda a nettó vételár 3% + ÁFA, az Otthon Centrum pedig 2,8% + ÁFA sikerdíj ellenében tudja vállalni a megbízást. Az Otthon Centrum írásban nyilatkozott, hogy csak abban az esetben vállalja a megbízást, ha az ingatlaniroda a tavalyi évhez hasonlóan kizárólagos jogot kap az értékesítésre.

Fentiekre való hivatkozással a Képviselő-testületnek lehetősége van az alacsonyabb sikerdíj tekintetében az Otthon Centrum Ingatlanirodát megbízni az értékesítéssel (kizárólagos jog kikötése mellett) vagy az Immo1 Ingatlanirodával is köthet megbízási szerződést a nettó vételár 3% + ÁFA sikerdíj kikötésével.

A sikerdíj tartalmazza az értékesítésre kerülő ingatlanok értékbecslésének elkészítését is. Ez az értékbecslés független a Képviselő-testület 91/2019. (VII. 4.) sz. határozatában foglalt két értékbecslés elkészítésétől.

A vevő által fizetendő bruttó vételár összege a sikerdíj összegével emelkedik.

Kérem T. Képviselő-testületet, hogy az előterjesztést megvitatni szíveskedjenek.

|  |  |
| --- | --- |
|  | **Dr. Szente Kálmán**  polgármester |

**HATÁROZATI JAVASLAT: …/2020-H igen/ nem/ tartózkodott**

Solymár Nagyközség Önkormányzatának Képviselő-testülete az önkormányzati tulajdonú ingatlanok 2020. évben pályázat útján történő értékesítésére megbízást ad az Otthon Centrum Ingatlanirodának (kizárólagos) /vagy az Immo1 Ingatlanirodának az árverésen kialakult nettó vételár 2,8 % + ÁFA / 3 % + ÁFA sikerdíj mellett, (a sikerdíj a bruttó vételárba beépítésre kerül).

A képviselő-testület felhatalmazza a polgármestert a szerződés aláírására.

**Felelős**: Polgármester

**Határidő:** értelemszerűen